
 		 ประกาศองค์การบริหารส่วนตำบลพิหารแดง			                                 เรื่อง  รับสมัครเด็กเล็กเพื่อเข้าเรียนในศูนย์พัฒนาเด็กเล็กองค์การบริหารส่วนตำบลพิหารแดง                ประจำปีการศึกษา  ๒๕๕๙
--------------------------------------------
	ด้วยศูนย์พัฒนาเด็กเล็ก  องค์การบริหารส่วนตำบลพิหารแดง  จะเปิดรับสมัครเด็กเล็กโดยทำการคัดเลือกให้เข้าศูนย์พัฒนาเด็กเล็ก  ประจำปี  ๒๕๕๙  ตามหลักเกณฑ์และเงื่อนไขการรับสมัคร  ดังต่อไปนี้   ๑.  คุณสมบัติของผู้สมัคร											๑.๑  เด็กที่สมัครต้องมีภูมิลำเนาหรืออาศัยอยู่ในเขตองค์การบริหารส่วนตำบลพิหารแดง			๑.๒  เด็กที่สมัครต้องมีอายุครบ  ๓  ปีบริบูรณ์   นับถึงวันที่  ๑๕ พฤษภาคม  ๒๕๕๙ (เด็กเกิดระหว่างวันที่  ๑๔  พฤษภาคม  ๒๕๕๖  ถึงวันที่  ๑๕  พฤษภาคม  ๒๕๕๙)				           ๑.๓  เด็กที่สมัครต้องเป็นเด็กที่มีสุขภาพเข็งแรง  ไม่เป็นโรคติดต่อร้ายแรงหรือโรคอื่น ๆ ที่จะทำให้เป็นอุปสรรคต่อการเรียน		
๒.  หลักฐานและเอกสารที่จะต้องนำมาในวันสมัคร								๒.๑  ใบสมัครของศูนย์พัฒนาเด็กเล็กฯ  ที่กรอกข้อความสมบูรณ์แล้ว					๒.๒  สำเนาทะเบียนบ้าน(ฉบับจริง)  พร้อมสำเนา  ๑  ฉบับ						๒..๓สูติบัตร(ฉบับจริง)  พร้อมสำเนา  ๑  ฉบับ						๒.๔   นำเด็กมาแสดงตัวในวันยื่นใบสมัคร								๒.๕   สมุดบันทึกสุขภาพหรือใบรับรองแพทย์							๒.๖   รูปถ่าย  ๑  รูป (สำหรับทำประวัติเด็ก)  ขนาด  ๑  นิ้ว  หรือ  ๒  นิ้ว		
[bookmark: _GoBack]๓.  วัน  เวลา  สถานที่รับสมัครเด็ก									 ๓.๑  ใบสมัครติดต่อขอรับได้ที่องค์การบริหารส่วนตำบลพิหารแดง  หรือศูนย์พัฒนาเด็กเล็กโรงเรียนวัดพิหารแดง  หรือศูนย์พัฒนาเด็กเล็กโรงเรียนวัดสว่างอารมณ์  ตั้งแต่วันที่  ๑  มีนาคม  ๒๕๕๙  ถึงวันที่  ๓๑  มีนาคม  ๒๕๕๙   ในวันเวลาราชการ									๓.๒  กำหนดการรับสมัคร  ตั้งแต่วันที่  ๑  มีนาคม  ๒๕๕๙  ถึงวันที่  ๑๕  พฤษภาคม  ๒๕๕๙   เวลา  ๐๘.๓๐  น. – ๑๖.๓๐ น.  (เว้นวันหยุดราชการและวันหยุดนักขัตฤกษ์)  ณ  ศูนย์พัฒนาเด็กเด็กเล็กโรงเรียนวัดพิหารแดง  ศูนย์พัฒนาเด็กเล็กโรงเรียนวัดสว่างอารมณ์  และองค์การบริหารส่วนตำบลพิหารแดง(ช่วงปิดภาคเรียนที่ ๒/๒๕๕๘)						
	๔.  วันมอบตัว												พ่อแม่หรือผู้ปกครองนำเด็กไปมอบตัวในวันที่  ๑๖  พฤษภาคม ๒๕๕๙  ณ  ศูนย์พัฒนาเด็กเล็กโรงเรียนวัดพิหารแดง  และศูนย์พัฒนาเด็กเล็กโรงเรียนวัดสว่างอารมณ์      

-๒-
๕.  กำหนดการเปิดเรียน  ปีการศึกษา  ๒๕๕๙								ภาคเรียนที่  ๑  เปิดภาคเรียน  วันที่ ๑๖ พฤษภาคม  ๒๕๕๙					
     ภาคเรียนที่  ๒  เปิดภาคเรียน  ช่วงปลายเดือน  ตุลาคม  ๒๕๕๙				
๖.  อุปกรณ์การเรียน องค์การบริหารส่วนตำบลพิหารแดง  จัดหาให้ตลอดทั้งปีการศึกษา		
๗.  เครื่องใช้สำหรับเด็ก											๗.๑ เครื่องใช้ส่วนตัว  เช่น  แปรงสีฟัน  ยาสีฟัน  สบู่  แก้วน้ำ  หวี  แป้ง  ให้พ่อแม่หรือผู้ปกครองเตรียมมาให้เด็กตั้งแต่วันเปิดเรียนวันแรกที่นอน						 
๗.๒  เครื่องใช้อื่น ๆ ประกอบด้วย  ผ้ากันเปื้อน  ที่นอน ผ้าขนหนู  ผ้าเช็ดมือ ฯลฯ ให้พ่อแม่หรือ	ผู้ปกครองจัดเตรียมให้เด็กตั้งแต่วันเปิดเรียนวันแรก
๘. อาหารสำหรับเด็กศูนย์พัฒนาเด็กเล็ก  จัดอาหารให้  ๒  เวลา  ดังนี้					-  เวลา  ๑๐.๐๐ น.  อาหารเสริม(นม) โรงเรียน							-  เวลา  ๑๑.๐๐ น.  อาหารกลางวัน							
๙. การรักษาความปลอดภัยแก่เด็กเล็ก								 ๙.๑พ่อแม่หรือผู้ปกครองที่เดินทางไปรับเด็กกลับบ้านต้องแสดงบัตรประจำตัวประชาชนแก่เจ้าหน้าที่ศูนย์พัฒนาเด็กเล็กทุกครั้ง  มิฉะนั้นจะไม่อนุญาตให้รับเด็กออกจากศูนย์พัฒนาเด็กเล็กโดยเด็ดขาด	
๙.๒ การรับและส่งเด็ก  พ่อแม่หรือผู้ปกครองจะต้องไม่นำเด็กไปส่งให้เจ้าหน้าที่ศูนย์พัฒนาเด็กเล็ก  ก่อนเวลา  ๐๗.๓๐ น.  และให้รับกลับเวลา  ๑๕.๐๐ น. เป็นต้นไป  โดยไม่ช้ากว่าเวลา  ๑๗.๐๐ น. เนื่องจากไม่มีผู้ดูแลเว้นแต่มีความจำเป็น  ซึ่งต้องแจ้งให้เจ้าหน้าที่ศูนย์พัฒนาเด็กเล็กทราบในแต่ละครั้ง		
๙.๓  ในกรณีที่เด็กหยุดเรียนประการใดก็ตาม  พ่อแม่หรือผู้ปกครองจะต้องแจ้งให้ทางศูนย์พัฒนาเด็กเล็กทราบเป็นลายลักษณ์อักษรหรือทางวาจาหรือทางโทรศัพท์					
๙.๔  ห้ามเด็กนำเครื่องมือเครื่องใช้ที่อาจเกิดอันตรายไปที่ศูนย์พัฒนาเด็กเล็กโดยเด็ดขาด		
๙.๕  ห้ามเด็กสวมหรือนำเครื่องประดับหรือของเล่นที่มีราคาแพงไปที่ศูนย์พัฒนาเด็กเล็กหากฝ่าฝืนและเกิดการสูญหาย  ศูนย์พัฒนาเด็กเล็กจะไม่รับผิดชอบใด ๆ ทั้งสิ้น					
๙.๖  หากพ่อแม่หรือผู้ปกครองมีปัญหาใด ๆ เกี่ยวกับเด็กโปรดติดต่อกับเจ้าหน้าที่ศูนย์พัฒนาเด็กเล็กโดยตรง  ถ้ามีการนัดหมายล่วงหน้าก็จะทำให้สะดวกยิ่งขึ้น					
๑๐. กรณีเด็กที่สมัครมีคุณสมบัติไม่ตรงตามประกาศข้อ ๑.๑ และ ข้อ ๑.๒  เป็นอำนาจของผู้บริหารองค์กรปกครองส่วนท้องถิ่น  ในการพิจารณายกเว้นตามความเห็นชอบของคณะกรรมการบริหารศูนย์พัฒนาเด็กเล็ก
	ประกาศ  ณ   วันที่   ๒๖    เดือน   กุมภาพันธ์   พ.ศ.  ๒๕๕๙

						ลงชื่อ														(นายจรินทร์  แว่นแก้ว)                  							 นายกองค์การบริหารส่วนตำบลพิหารแดง

